Kauno miesto savivaldybės administracijos Socialinės paramos skyriaus Asmenų aptarnavimo poskyris informavo, kad kompensacija bus skiriama už praėjusius 2 mėnesius nuo šildymo pradžios. Todėl norėdami ją gauti nuo spalio mėnesio, prašymą galite pateikti tiek lapkritį, tiek gruodį. Informuojame, kad ši informacija yra bendro pobūdžio – detalesnę Jums suteiks Kauno miesto savivaldybės Socialinės paramos skyriaus asmenų aptarnavimo poskyris socialines.paramos.skyrius@kaunas.lt

Užpildyti prašymą paramai, kompensacijai gauti galima šiais būdais:
1 būdas.
Per Socialinės paramos šeimai informacinę sistemą WWW.SPIS.LT (asmuo, pageidaujantis gauti paramą privalo turėti galimybę save identifikuoti elektroninėje erdvėje). Atkreipiame dėmesį, kad yra galimybė elektroninį prašymą pateikti kito asmens vardu. Kaip tai galima atlikti prašome susipažinti mokomajame filmuke čia>>.  Per Socialinės paramos šeimai informacinę sistemą galima pateikti prašymus šioms paslaugoms gauti:
· 
· dėl būsto šildymo išlaidų, geriamojo vandens išlaidų ir karšto vandens išlaidų kompensacijų, kai kreipiamasi pirmą kartą arba pasikeičia anksčiau pateikti duomenys (Forma SP-4);
· dėl būsto šildymo išlaidų, geriamojo vandens išlaidų ir karšto vandens išlaidų kompensacijų , kai nesikeičia anksčiau pateikti duomenys (SP-4 (A));
· dėl vienkartinės išmokos gimusiam ar įvaikintam vaikui (Forma SP-3A);
· dėl išmokos vaikui (Forma SP-3A(1)).
· dėl vienkartinės išmokos nėščiai moteriai (Forma SP-3A).
· dėl Išmokos gimus vienu metu daugiau kaip vienam vaikui (Forma SP-3A);
· dėl išmokos besimokančio ar studijuojančio asmens vaiko priežiūrai (Forma SP-3A);
· dėl globos (rūpybos) išmokos (Forma SP-3B);
· dėl globos (rūpybos) išmokos tikslinio priedo (Forma SP-3B);
· dėl socialinės pašalpos, kai kreipiamasi pirmą kartą arba pasikeičia anksčiau pateikti duomenys (Forma SP-4);
· dėl socialinės pašalpos, kai nesikeičia anksčiau pateikti duomenys (Forma SP-4(A));
· dėl papildomos socialinės pašalpos dalies įsidarbinus (Forma SP-4(B));
· dėl laidojimo pašalpos (Forma SP-5);
· dėl priežiūros (pagalbos) išlaidų tikslinės kompensacijos (Forma SP-6);
· dėl slaugos išlaidų tikslinės kompensacijos (Forma SP-6);
· dėl tikslinės kompensacijos išmokėjimo mirus ją gavusiam asmeniui;
· dėl išmokos neįgaliems (auginantiems vaikus), kurie NDNT pripažinti nedarbingais ir kurių šeimose nėra darbingų asmenų;
· pateikti prašymą dėl mokėjimo būdo pakeitimo;
· pateikti prašymą nutraukti mokėjimą;
· pateikti prašymą gauti šeimos kortelę;
· dėl mokinių nemokamo maitinimo (Forma SP-11);
· dėl paramos mokinio reikmenims (Forma SP-11);
· dėl transporto paslaugų skyrimo (Forma SP-8);
· dėl pagalbos asmenims su negalia (aprūpinimas techninės pagalbos priemonėmis arba šių priemonių įsigijimo išlaidų kompensacijų);
· dėl finansinės paskatos jaunoms šeimoms įsigyjant pirmąjį būstą.
Yra paruošti mokomieji filmukai kaip užsakyti paslaugas. Tiesioginės nuorodos į mokomuosius filmukus:
1. Pirmas mokomasis filmukas. Prisijungimas prie SPIS.LT
1. Prašymas skirti būsto šildymo ir vandens išlaidų kompensacijas (forma SP-4 PILNA)
1. Prašymas skirti būsto šildymo ir vandens išlaidų kompensacijas (forma SP-4A SUTRUMPINTA)
1. Visoms kitoms SPIS paslaugoms užsakyti. Atsidarius šią nuorodą žiniatinklyje pasirinkite jums aktualios paslaugos užsakymo mokomąjį filmuką.
Kilus klausimams dėl elektroninių paslaugų teikimo prašome kreiptis
· el. p. klausk@spis.lt
· tel. (8 5) 2075416
· I-V 8:00-17:00
2 būdas.
Per Kauno miesto savivaldybės elektroninių paslaugų sistemą. Tiesioginė nuoroda Teisės į būsto šildymo išlaidų, geriamojo vandens išlaidų ir karšto vandens išlaidų kompensacijas nustatymas
 3 būdas.
Registruotis internetu dėl prašymo būsto šildymo išlaidų, geriamojo vandens išlaidų ir karšto vandens išlaidų kompensacijai gauti pateikimui atvykus gyvai į vietą Baltų pr. 53, Kaune. Tiesioginė nuoroda registracijai https://registracija-soc.kaunas.lt/#/isorineRegistracija/naujas .
 4 būdas.
Atsiųsti prašymą registruotąja pašto siunta. Užpildytą prašymo formą (atsisiųsti pildymui reikiamą formą galima čia>> ) atsiųsti registruotąja pašto siunta adresu:  Socialinės paramos skyriaus Asmenų aptarnavimo poskyriui Nemuno g. 29, LT-44295 Kaunas. Siunčiant registruotąja pašto siunta būtina pridėti asmens dokumento kopiją, taip pat būtinai nurodykite kontaktinį telefono numerį. Nustačius prašyme klaidų, specialistai susisieks telefonu, priešingu atveju – specialistams palikta teisė prašymo nenagrinėti. Atkreipiame dėmesį, kad laišką su užpildytu prašymu gali siųsti tik jau ne pirmą kartą dėl kompensavimo besikreipiantys asmenys. Kreipiantis pirmą kartą būtina atvykti į socialinės paramos skyriaus padalinį, pateikti asmens dokumentus bei lapelius su apmokėtomis karšto ir šalto vandens sąskaitomis.
 5 būdas.
[bookmark: _GoBack]Užsiregistruoti telefonu dėl prašymo būsto šildymo išlaidų, geriamojo vandens išlaidų ir karšto vandens išlaidų kompensacijai gauti pateikimui atvykus gyvai į vietą Baltų pr. 53, Kaune. Tel. Nr. (837) 41 22 00.
6 būdas.
Užpildyti prašymai-paraiškos, dokumentų kopijos, pasirašytos kvalifikuotu elektroniniu parašu, gali būti siunčiami el. paštu socialines.paramos.skyrius@kaunas.lt;


